《与刚中适甫游惠山》
宋代·袁默

雨过山前翠欲飞，水云高下正含晖。鱼跳细浪千花碎，蝉倚清阴一嘒微。

沈李浮瓜吟齿尽，清风明月满船归。超然不负寻幽兴，拂得荷香在葛衣。

作者简介：常州无锡人，字思正。仁宗嘉祐八年进士。官京兆府教授，迁司农簿，献《无逸传》。历太学博士、湖北转运使判官。学问渊博，为时所宗。